মত্ত অবস্থায় রণবীর কপূরের সামনে তাঁকে নিয়েই বেফাঁস মন্তব্য করে বসলেন সঞ্জয় দত্ত। আর সঞ্জয়ের সেই হাউস পার্টিতে রণবীরকে বসে থাকতে হল দাঁতে দাঁত চেপে!
পার্টিতে ছিলেন রাজকুমার হিরানি এবং ডেভিড ধবনও। হঠাৎ সকলকে অবাক করে সঞ্জুবাবা বলে ওঠেন, ‘‘আমি রণবীরকে নিয়ে ‘লাড্ডু’ নামে একটা ছবি করতে চাই!’’ রণবীর ‘অফকোর্স’ বলে এগিয়ে এলে সঞ্জয় বলে বসেন, ‘‘তারপর জিলিপি, পেড়া এসব নামেও ছবি হবে!’’ সকলে একে-অন্যের মুখ চাওয়াচাওয়ি করলে সঞ্জয় ব্যাখ্যা করেন, যে রণবীর ‘বরফি’র মতো ছবি করেছেন, তাঁকে কী করে সঞ্জয়ের মতো ‘মাচো’ চরিত্রের জন্য ভাবলেন রাজু হিরানি, সেটা বোঝেননি সঞ্জুবাবা! এরপর তিনি রণবীরকে পরামর্শ দেন, ‘বরফি’র মতো ছবির বদলে অ্যাকশন ফিল্মে কাজ করলেই বরং রণবীর ইন্ডাস্ট্রিতে বেশিদিন টিকবেন! এরপর আর কিছু বলতে পারেননি রণবীর।